Záróvizsga Tételsor

Osztatlan Etikatanár MA

Diszciplináris rész[[1]](#footnote-1)

A záróvizsga témakörei a képzés súlyponti területeit, kötelező tárgyainak fontosabb ismereteit, alapkérdéseit, összefüggéseit hivatottak számon kérni. A hallgatók a záró- vizsgát a képzés lezárásaként, vizsgabizottság előtt teszik. Az itt felsorolt kérdéscsoportok közül a hallgatók három kérdést húznak. Kérdésenként legalább elégséges osztályzatot szerezve tekinthető a záróvizsga sikeresnek. A végső osztályzat a részeredmények egyszerű átlagolásával kerül kialakításra.

1. Főbb etikai fogalmak áttekintése; erkölcsi értékek, normák és szabályok tipologizálása
2. Erénykoncepciók, erények katalógusa a nyugati etikai gondolkodás történetében
3. Egzisztencia-értelmezések, az autenticitás és választás ontológiai és morális kérdései
4. Antik etikák, középkori és reneszánsz etikai gondolkodók
5. Kontinentális etikák a 17-18. században; 18. századi brit moralisták
6. A 19-20. századi etikai gondolkodók
7. Főbb irányzatok a kortárs etikában
8. Személyiségetikai megközelítések, a személyiségetikák típusai
9. Társadalmi szerződéselméletek és a hatalom megosztása
10. A világvallások világértelmezésének általános jellemzői
11. Vallások és ethoszok
12. Napjaink etnikai és kulturális konfliktusinak (vallási) háttere
13. A szociális etika mint a társadalmi intézmények, alrendszerek etikája (állam, jog , politika, gazdaság etikája); a szociális etika alapelvei/alapértékei
14. Etikai problémák a globalizáció korában; globális felelősség, globális igazságosság
15. Elméletek, irányzatok az ökológiai etikában
16. A környezeti etika alapelvei: egy új környezetpolitika elméleti megalapozása
17. Az emberrel kapcsolatos fő bioetikai (biomedicinális etikai) kérdéskörök általános bemutatása, két szabadon választott konkrét téma részletesebb ismertetése
18. Biológiai nem, társadalmi nem, a nemek szerinti nézőpont alkalmazása a filozófiában, etikában, humán- és társadalomtudományokban (multidiszciplináris és kritikai megközelítésmódok)
19. Az egyén morális fejlődésének és erkölcsi szocializációjának problémája
20. Az erkölcsi nevelés és a tanári hivatásetika elemeinek összefüggései

\* \* \*

1. A komplex tanári záróvizsga pedagógiai-pszichológiai elemeit a MAB által elfogadott, ME BTK Tanári mesterképzés tanárképzési modulja tartalmazza. [↑](#footnote-ref-1)